
Αρ 


. Φύλλου 2030 


Αριθμ. 46904 οικ. 

Τροποποίηση της υπουργικής απόφασης 
41756οικ./2017 (ΦΕΚ 1884/Β/30-5-2017) για τη 
«Διενέργεια πλειστηριασμού με τη χρήση ηλε¬ 
κτρονικών μέσων». 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 59 και 60 του ν. 4472/2017 «Συνταξιο- 
δοτικές διατάξεις Δημοσίου και τροποποίηση διατάξεων 
του ν. 4387/2016, μέτρα εφαρμογής των δημοσιονομι¬ 
κών στόχων και μεταρρυθμίσεων, μέτρα κοινωνικής 
στήριξης και εργασιακές ρυθμίσεις, Μεσοπρόθεσμο 
Πλαίσιο Δημοσιονομικής Στρατηγικής 2018-2021 και 
λοιπές διατάξεις» (Α' 74), ιδίως τις παρ. 5,13,14,15 του 
νέου άρθρου 959Α του Κώδικα Πολιτικής Δικονομίας, 
όπως αυτό τροποποιήθηκε με το άρθρο έβδομο του 
ν. 4475/2017 (Α' 83), 

β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210), 

ε)του ν. 3979/2011 «Για την ηλεκτρονική διακυβέρνη¬ 
ση και λοιπές διατάξεις» (Α' 138), 

στ) του ν. 2472/1997 «Προστασία του ατόμου από 
την επεξεργασία δεδομένων προσωπικού χαρακτήρα» 
(Α' 50) και του ν. 3471/2006 «Προστασία δεδομένων 
προσωπικού χαρακτήρα και της ιδιωτικής ζωής στον 


τομέα ηλεκτρονικών επικοινωνιών και τροποποίηση 
του ν. 2472/1997» (Α' 133), 

ζ) της υπουργικής απόφασης 41756οικ./2017 (ΦΕΚ 
1884/Β/30-5-2017) για τη «Διενέργεια πλειστηριασμού 
με τη χρήση ηλεκτρονικών μέσων». 

2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 

Άρθρο 1 

Η παράγραφος 2 του άρθρου 8 της υπουργικής από¬ 
φασης 41756οικ./2017 (ΦΕΚ 1884/Β/30-5-201 7) για τη 
«Διενέργεια πλειστηριασμού με τη χρήση ηλεκτρονικών 
μέσων» τροποποιείται ως εξής: 

«2. Ο εγγεγραμμένος στα ΗΛ.ΣΥ.ΠΛΕΙΣ. υποψήφιος 
πλειοδότης που ενδιαφέρεται να συμμετάσχει σε συ¬ 
γκεκριμένο ηλεκτρονικό πλειστηριασμό επιλέγει στην 
οικεία ιστοσελίδα τον κωδικό αριθμό του ηλεκτρονικού 
πλειστηριασμού που τον ενδιαφέρει και αποδεχόμε¬ 
νος τους «Όρους Ηλεκτρονικού Πλειστηριασμού» του 
κινητού - ακινήτου, δηλώνει τη συμμετοχή του, αφού 
προηγουμένως έχει καταβάλει την εγγύηση της παρ. 1 
του άρθρου 965 ΚΠολΔ, και έχει υποβάλει ηλεκτρονικά 
το πληρεξούσιο της παρ. 2 του άρθρου 1003 ΚΠολΔ, 
μέχρι ώρα 15:00, δύο εργάσιμες ημέρες πριν από την 
ημέρα του πλειστηριασμού. Η κατάθεση της εγγύησης, 
του τέλους χρήσης των ηλεκτρονικών συστημάτων πλει- 
στηριασμών και του πλειστηριάσματος γίνεται αποκλει¬ 
στικά σε ειδικό ακατάσχετο επαγγελματικό λογαριασμό 
που διατηρείται σε ελληνικό τραπεζικό ίδρυμα από τον 
υπάλληλο του πλειστηριασμού. Το τέλος χρήσης των 
συστημάτων για τη διενέργεια του ηλεκτρονικού πλει- 
στηριασμού καταβάλλεται από τον υπερθεματιστή και 
ορίζεται: α) στο ποσό των τριακοσίων πενήντα (350) 
ευρώ ανά πλειστηριασμό, εφόσον η τιμή πρώτης προ¬ 
σφοράς είναι μεγαλύτερη του ποσού των τριών χιλιάδων 
(3.000) ευρώ και β) στο ποσό των εκατό ευρώ (100) ευρώ 
ανά πλειστηριασμό, εφόσον η τιμή πρώτης προσφοράς 
είναι ίση ή μικρότερη του ποσού των τριών χιλιάδων 
(3.000) ευρώ. Εξ αυτού, ποσό είκοσι (20) ευρώ αποδί¬ 
δεται από τον οικείο Συμβολαιογραφικό Σύλλογο στο 
ΤΑ.Χ.ΔΙΚ, σύμφωνα με τα οριζόμενα στις παρ. 13 και 1 

του άρθρου 959Α του Κώδικα Πολιτικής Δικονομίας. 
Ως αιτία όλων των παραπάνω ενεργειών αναφέρεται ο 
κωδικός αριθμός του ηλεκτρονικού πλειστηριασμού. Ο 
υποψήφιος πλειοδότης διορίζει, με δήλωση που γίνεται 
ηλεκτρονικά, αντίκλητο ο οποίος κατοικεί στην περιφέ¬ 
ρεια του πρωτοδικείου του τόπου της εκτέλεσης, μέχρι 
ώρα 15:00, δύο εργάσιμες ημέρες πριν από την ορισθεί- 
σα ημέρα του πλειστηριασμού, διαφορετικά αντίκλητος 
θεωρείται ο γραμματέας του πρωτοδικείου του τόπου 
της εκτέλεσης.». 


Άρθρο 2 
Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2017 
Ο Υπουργός 

ΣΤΑΥΡΟΣ ΚΟΝΤΟΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 

